**G r a d o n a č e l n i k**

KLASA: 342-01/19-01/08

URBROJ: 2117/01-01-19-10

Dubrovnik, 17. listopada 2019.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01,60/01, 129/05, 109/07, 125/08, 36/09, 150/11, 144/12, i 19/13,123/17- pročišćeni tekst) i članka 41. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, i 6/13-pročišćeni tekst i 9/15, 5/18), gradonačelnik Grada Dubrovnika donio je

**Z A K L J U Č A K**

1. Utvrđuje se Prijedlog odluke o dodjeli koncesije za posebnu upotrebu pomorskog dobra radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac – Gruž i dostavlja se Gradskom vijeću na raspravu i donošenje.
2. Izvjestitelj u ovom predmetu bit će Marko Miljanić, pročelnik Upravnog odjela za turizam, gospodarstvo i more.

 S poštovanjem,

Gradonačelnik

Mato Franković

DOSTAVITI:

1. Gradsko vijeće Grada Dubrovnika, ovdje
2. Upravni odjel za turizam, gospodarstvo i more, ovdje
3. Upravni odjel za poslove gradonačelnika, ovdje
4. Pismohrana

Na temelju članaka 19. i 37. stavak 1. Zakona o pomorskom dobru i morskim lukama ("Narodne novine", broj 158/03., 100/04., 141/06, 38/09., 123/11 i 56/16 ), članka 24. Uredbe o postupku davanja koncesije na pomorskom dobru („Narodne novine“ br. 23/04, 101/04, 39/06, 63/08, 125/10, 102/11, 83/12 i 10/17) i Statuta Grada Dubrovnika („Službeni glasnik Grada Dubrovnika“, broj: 4/09., 6/10., 3/11., 14/12., 5/13., 6/13. – pročišćeni tekst i 9/15 i 5/18.), Gradsko vijeće grada Dubrovnika na \_\_\_ sjednici, održanoj \_\_\_\_\_\_\_ 2019., donijelo je

 ODLUKU

o dodjeli koncesije za posebnu upotrebu pomorskog dobra radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog

 cjevovoda Komolac -Gruž

 Članak 1.

Ovom odlukom o dodjeli koncesije za posebnu upotrebu pomorskog dobra radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac – Gruž (u daljnjem tekstu: Odluka), Gradsko vijeće Grada Dubrovnika (u daljnjem tekstu: DAVATELJ KONCESIJE) dodjeljuje društvu Vodovod Dubrovnik d.o.o. za vodoopskrbu i komunalnu hidrotehniku, OIB 00862047577, Vladimira Nazora 19 , (u daljnjem tekstu OVLAŠTENIK KONCESIJE), koncesiju za posebnu upotrebu pomorskog dobra radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac -Gruž, a u skladu s Lokacijskom dozvolom izdanom od strane Grada Dubrovnika, Upravnog odjela za izdavanje i provedbu dokumenata prostornog uređenja i gradnje KLASA: UP/I-350-05/19-01/000034, URBROJ: 2117/01-15/13-19-0005 od 12. ožujka 2019. godine, s datumom pravomoćnosti 6. travnja 2019. godine.

 Članak 2.

Koncesija iz članka 1. ove Odluke dodjeljuje se OVLAŠTENIKU KONCESIJE radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac – Gruž, a u svrhu infrastrukturne namjene preko čest.zem. 443 k.o. Komolac, čest.zem.422/1 i 504/17 k.o. Rožat i čest.zem. 1/13 k.o. Sustjepan, evidentirane u Lokacijskoj dozvoli izdanoj od strane Grada Dubrovnika, Upravnog odjela za izdavanje i provedbu dokumenata prostornog uređenja i gradnje KLASA: UP/I-350-05/19-01/000034, URBROJ: 2117/01-15/13-19-0005 od 12. ožujka 2019. godine, s datumom pravomoćnosti 6. travnja 2019. godine.

Područje obuhvata koncesije označeno je na grafičkim prikazima MAPA 1/3 Građevinski projekt izrađenom od strane HIDROPROJEKT-ING d.o.o., od listopada 2015. godine, MAPA 2/3 Geodetski projekt CS Komolac, čest.zem. 448/2 k.o. Komolac izrađen po Uredu ovlaštenog geodeta Stjepana Grmoljeza iz studenog 2018. godine, te MAPa 3/3 Geodetski projekt CS Čajkovica, čest.zem. 422/2 k.o. Rožat is studenog 2018. godine, koji čine sastavni dio ove Odluke.

 Članak 3.

Ovom Odlukom utvrđeno je:

* da je Grad Dubrovnik, Upravni odjel za izdavanje i provedbu dokumenata prostornog uređenja i gradnje izdao Lokacijsku dozvolu KLASA: UP/I-350-05/19-01/000034, URBROJ: 2117/01-15/13-19-0005 od 12. veljače 2019. godine s datumom pravomoćnosti 6. travnja 2019. godine.
* da je navedena Lokacijska dozvola izdana za zahvat u prostoru: izgradnju komunalne građevine, gravitirajućih i tlačnih cjevovoda te crpne stanice kojima se osigurava prikupljanje i odvodnja otpadnih voda gravitirajućeg područja.
* da je investitor gradnje navedene građevine infrastrukturne namjene Vodovod Dubrovnik d.o.o. za vodoopskrbu i komunalnu hidrotehniku, Vladimira Nazora 19.

 Članak 4.

OVLAŠTENIK KONCESIJE je obvezan koristiti pomorsko dobro dodijeljeno ovom Odlukom u skladu sa zakonskim i podzakonskim aktima Republike Hrvatske, te posebnim uvjetima koji će se odrediti ugovorom o koncesiji.

OVLAŠTENIK KONCESIJE se obvezuje da će pomorsko dobro koje mu je ovom Odlukom dodijeljeno na posebnu upotrebu, koristiti isključivo za namjenu određenu člankom 1. ove Odluke.

 Članak 5.

Koncesija može prestati ili se ograničiti njen opseg korištenja ukoliko za vrijeme trajanja koncesije nastanu promjene zbog kojih je u javnom interesu potrebno koncesijski odnos prilagoditi novonastaloj situaciji, npr. da se u svrhu javnog interesa omogući ulaganje u infrastrukturu (polaganje cijevi za vodu ili kanalizaciju, ugradnja instalacija i sl.)

OVLAŠTENIK KONCESIJE i DAVATELJ KONCESIJE obvezuju se uskladiti područje koncesije s eventualnom promjenom prostorno-planske dokumentacije za vrijeme trajanja koncesijskog odnosa, na način da će po okončanju prostorno-planske dokumentacije, OVLAŠTENIK KONCESIJE posebnim elaboratom prikazati eventualna odstupanja u namjeni površina, te ga dostaviti DAVATELJU KONCESIJE na usklađenje Odluke.

 Članak 6.

OVLAŠTENIK KONCESIJE je dužan, u roku ne dužem od 24 mjeseca od dana sklapanja Ugovora o koncesiji, dovršiti izgradnju građevine infrastrukturne namjene iz članka 3. ove Odluke te nakon izgradnje istu katastarski snimiti, radi njezina evidentiranja u katastarskim i zemljišnim knjigama.

OVLAŠTENIK KONCESIJE dužan je za svaku daljnju gradnju ili rekonstrukciju na koncesioniranom pomorskom dobru, osim realizacije predmetne lokacijske dozvole zatražiti suglasnost DAVATELJA KONCESIJE, te ishoditi potrebne dozvole sukladno propisima koji uređuju prostorno uređenje i gradnju.

 Članak 7.

Koncesija iz članka 2. ove Odluke dodjeljuje se na rok od 20 godina, koji rok počinje teći danom sklapanja Ugovora o koncesiji za posebnu upotrebu na pomorskom dobru.

Na temelju ove Odluke zaključit će se s OVLAŠTENIKOM KONCESIJE Ugovor o koncesiji za posebnu upotrebu na pomorskom dobru.

Ova Odluka prestaje važiti, ukoliko OVLAŠTENIK KONCESIJE odbije potpisati Ugovor o koncesiji za posebnu upotrebu na pomorskom dobru.

Smatrat će se da je OVLAŠTENIK KONCESIJE odbio potpisati ugovor o koncesiji za posebnu upotrebu na pomorskom dobru, ukoliko u roku od 30 dana od dostave Ugovora o koncesiji za posebnu upotrebu na pomorskom dobru ne potpiše i ne vrati predloženi tekst ugovora.

Naknada za korištenje pomorskog dobra utvrđuje se u ukupnom iznosu od 4.230,00kn (slovima: četiritisućedvijestotinetridesetkuna) godišnje.

Način plaćanja naknade za koncesiju, druga prava i obveze DAVATELJA i OVLAŠTENIKA KONCESIJE utvrdit će se Ugovorom.

 Članak 8.

OVLAŠTENIK KONCESIJE dužan je prije sklapanja ugovora o koncesiji za posebnu upotrebu pomorskog dobra, DAVATELJU KONCESIJE dostaviti bjanko zadužnicu ovjerenu kod javnog bilježnika, kao instrument osiguranja naplate naknade za koncesiju te za naknadu štete koja može nastati zbog neispunjenja obveza iz ugovora o koncesiji.

Članak 9.

Na temelju ove koncesije OVLAŠTENIK KONCESIJE obvezan je pridržavati se mjera sigurnosti te voditi osobitu brigu o zaštiti okoliša.

Članak 10.

OVLAŠTENIK KONCESIJE dužan je za svaku drugu eventualnu gradnju ili rekonstrukciju ishoditi suglasnost DAVATELJA KONCESIJE.

Članak 11.

U slučaju da OVLAŠTENIK KONCESIJE postupi protivno odredbama članaka 3. do 7., ove Odluke DAVATELJ KONCESIJE može oduzeti koncesiju, uz obvezu OVLAŠTENIKA KONCESIJE za naknadu štete.

Članak 12.

Kada se ispune uvjeti iz Odluke , ovlašćuje se Gradonačelnik Grada Dubrovnika da po Izvršnosti ove Odluke, sklopi s OVLAŠTENIKOM KONCESIJE Ugovor o koncesiji za posebnu upotrebu pomorskog dobra.

 Članak 13.

Ova Odluka stupa na snagu osmog dana od dana objave u „Službenom glasniku Grada Dubrovnika“.

 Predsjednik Gradskog vijeća:

 mr. sc. Marko Potrebica

**Upravni odjel za turizam, gospodarstvo i more**

KLASA: 342-01/19-01/08

URBROJ: 2117/01-02/8-19-09

Dubrovnik, 17. listopada 2019.

 **GRADONAČELNIKU**

 **- o v d j e -**

**Predmet: Prijedlog Odluke o dodjeli koncesije za posebnu upotrebu pomorskog dobra**

 **radi izgradnje podsustava odvodnje otpadnih voda naselja Komolac i**

 **Čajkovica, CS Komolac i CS Čajkovica i vodoopskrbnog cjevovoda Komolac-**

 **Gruž**

Sukladno odredbama Zakona o pomorskom dobru i morskim lukama („Narodne novine“ broj: 158/03, 100/04, 141/06, 38/09, 123/11 i 56/16 dalje u tekstu: Zakon) i Uredbi o postupku davanja koncesije na pomorskom dobru („Narodne novine“ broj: 23/04, 101/04, 39,06, 63/08, 125/10, 102/11, 83/12 i 10/17 dalje u tekstu: Uredba) Gradsko vijeće je dana 23. rujna 2019. godine, KLASA: UP/I-342-01/19-02/08, URBROJ: 2117/01-09-19-06 donijelo Odluku o imenovanju Stručnog povjerenstva za koncesije za posebnu upotrebu pomorskog dobra Grada Dubrovnika ( dalje u tekstu: Odluka).

Sukladno odredbi članka 19. stavak 1. točkom 2. Zakona, posebnom upotrebom pomorskog dobra smatra se gradnja na pomorskom dobru građevina i drugih objekata infrastrukture (ceste, pruge, vodovodna, kanalizacijska, energetska, telefonska mreža i sl.), a stavkom 2. istog Zakona je propisano da Odluku o koncesiji za posebnu upotrebu u smislu stavka 1. ovog članka za objekte lokalnog značaja donosi općinsko ili gradsko vijeće.

Sukladno odredbi članka 25. Uredbe koncesija za posebnu upotrebu daje se na temelju pisanog zahtjeva koji se podnosi nadležnom tijelu za provođenje postupka koncesije, dok je člankom 26. propisano što sve zahtjev iz članka 25. Uredbe mora sadržavati.

Upravni odjel za turizam, gospodarstvo i more Grada Dubrovnika je na temelju članka 16. Stavka 8. Zakona, dana 2. rujna 2019. Obavijestio Ministarstvo financija o namjeri osnivanja Povjerenstva s molbom da se imenuje predstavnik u navedeno tijelo kako bi se postupak davanja koncesije provodio sukladno Zakonu.

 Dopisom KLASA: 951-01/19-02/2, URBROJ: 513-06-02-19-226 od 10. rujna 2019. godine Ministarstvo je obavijestilo da ne namjerava imenovati svog predstavnika u stručno povjerenstvo za koncesije u predmetnom postupku.

Temeljem navedenog predlaže se Gradonačelniku Grada Dubrovnika donijeti sljedeći

Z A K L J U Č A K

1. Prihvaća se prijedlog Odluke o dodjeli koncesije za posebnu upotrebu pomorskog dobra radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac-Gruž, te se dostavlja Gradskom vijeću na raspravu i donošenje.

1. Sastavni dio Zaključka čini i prijedlog Odluke iz točke 1. ovog Zaključka.
2. Izvjestitelj je Marko Miljanić, pročelnik Upravnog odjela za turizam, gospodarstvo i more.

 S poštovanjem,

Pročelnik:

 Marko Miljanić, univ. spec. oec.

PRILOZI:

* Preslik Zapisnika
* Grafički prikaz

Dostaviti:

* Naslov
* Evidencija
* Pismohrana

**OBRAZLOŽENJE**

Sukladno odredbama Zakona o pomorskom dobru i morskim lukama („Narodne novine“ broj: 158/03, 100/04, 141/06, 38/09, 123/11 i 56/16 dalje u tekstu: Zakon) i Uredbi o postupku davanja koncesije na pomorskom dobru („Narodne novine“ broj: 23/04, 101/04, 39,06, 63/08, 125/10, 102/11, 83/12 i 10/17 dalje u tekstu: Uredba) proveden je postupak davanja koncesije za posebnu upotrebu pomorskog dobra radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac-Gruž.

Sukladno odredbi članka 19. stavak 1. točkom 2. Zakona, posebnom upotrebom pomorskog dobra smatra se gradnja na pomorskom dobru građevina i drugih objekata infrastrukture (ceste, pruge, vodovodna, kanalizacijska, energetska, telefonska mreža i sl., a stavkom 2. istog Zakona odluku o koncesiji za posebnu upotrebu u smislu stavka 1. ovog članka za objekte lokalnog značaja donosi općinsko ili gradsko vijeće.

Sukladno odredbi članka 25. Uredbe koncesija za posebnu upotrebu daje se na temelju pisanog zahtjeva koji se podnosi nadležnom tijelu za provođenje postupka koncesije.

Sukladno članku 26. Uredbe zahtjev za dodjelu koncesije na pomorskom dobru mora sadržavati:

* ime, prezime i prebivalište,odnosno naziv i sjedište podnositelja zahtjeva,
* idejno rješenje i/ili izjavu o namjeni upotrebe pomorskog dobra,
* očitovanje nadležnog tijela za prostorno uređenje o značaju objekta za koji se traži posebna

 upotreba i očitovanje o usklađenosti idejnog rješenja s prostorno-planskom dokumentacijom.

Društvo Vodovod Dubrovnik d.o.o. za vodoopskrbu i komunalnu hidrotehniku je podnijelo zahtjev KLASA: 342-01/18-01/08, kojim se traži koncesija za posebnu upotrebu pomorskog dobra u svrhu izgradnje podsustava odvodnje odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac-Gruž.

 Iz dokumentacije koja je priložena uz zahtjev proizlazi da se sve navedene čestice preko kojih se izvodi zahvat vode kao pomorsko dobro.

Na temelju dostavljene Lokacijske dozvole izdane od strane Grada Dubrovnika, Upravnog odjela za izdavanje i provedbu dokumenata prostornog uređenja i gradnje KLASA: UP/I-350-05/19-01/000034, URBROJ:2117/01-15/13-19-0005 od 12. ožujka 2019. s datumom pravomoćnosti od 6. travnja 2019. ustanovljena je površina od 145m2 na k.č.br. 443 k.o. Komolac na kojoj će se graditi CS Komolac, površina od 534 m2 na k.č.br. 422/1 k.o. Rožat, površina od 62 m2 na k.č.br. 504/17 k.o. Rožat, površina od 49 m2 na k.č.br. 1/13 k.o. Sustjepan preko kojih će prolaziti trasa cjevovoda.

Gradsko vijeće je dana 23. rujna 2019. godine, KLASA: 342-01/16-01/08, URBROJ: 2117/01-09-19-06 donijelo Odluku o imenovanju Stručnog povjerenstva za koncesije za posebnu upotrebu pomorskog dobra Grada Dubrovnika ( dalje u tekstu: Odluka).

Sukladno odredbama članaka 24. do 30. Uredbe, Povjerenstvo je razmotrilo dostavljeni zahtjev od strane društva Vodovod Dubrovnik d.o.o. za vodoopskrbu i komunalnu hidrotehniku, KLASA: 342-01/19-01/08, kojim se traži koncesija za posebnu upotrebu pomorskog dobra radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac-Gruž, te je sastavilo zapisnik kojim je temeljem članka 28. Zakona i odredbama Uredbe koje se odnose na kriterije za određivanje visine koncesijske naknade, utvrdilo visinu naknade u konkretnom slučaju.

Prilikom izračuna godišnje naknade za korištenje pomorskog dobra, primijenjena je odredba iz članka 28. Zakona kojom je određeno da se naknada za koncesije dane radi posebne upotrebe pomorskog dobra određuje u simboličnom iznosu osim za koncesije gradnje infrastrukture (vodovodna, kanalizacijska, energetska i telefonska) u kojem slučaju se naknada utvrđuje kao za gospodarsku upotrebu pomorskog dobra.

Temeljem svega navedenog Povjerenstvo predlaže godišnju naknadu kao što je to navedeno u prijedlogu ove Odluke.

Sukladno prethodno navedenom, predlaže se usvajanje prijedloga Odluke o dodjeli koncesije za posebnu upotrebu pomorskog dobra radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac-Gruž.

UPUTA O PRAVNOM LIJEKU:

Protiv ove Odluke, može se izjaviti žalba u roku od 15 (petnaest) dana od dana primitka ove Odluke. Žalba se izjavljuje Ministarstvu mora, prometa i infrastrukture, putem Davatelja koncesije, u pisanom obliku izravno ili putem preporučene pošiljke.

Žalitelj je dužan istodobno jedan primjerak žalbe na isti način podnijeti Ministarstvu mora, prometa i infrastrukture, Prisavlje 14, 10 000 Zagreb.